Diari Oficial de la Generalitat Valenciana


Sumari del DOGV 9630, del 03-07-2023 (2023/7374)

RESOLUCIÓ de 27 de juny de 2023, del Vicerectorat d'Investigació de la Universitat Jaume I, per la qual es convoca un procés selectiu per a la constitució d'una borsa de treball de personal vinculat a la investigació d'aquest organisme (personal investigador júnior). Projectes del grup d'investigació de la Universitat Jaume I: INAM (Institut de Materials Avançats). Perfil 23PS01 postdocmeasure.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9630

Data del DOGV
:   03-07-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/7374


Data del document
:   27-06-2023

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * Universitat Jaume I
    * concurs administratiu

RESOLUCIÓ de 27 de juny de 2023, del Vicerectorat d'Investigació de la Universitat Jaume I, per la qual es convoca un procés selectiu per a la constitució d'una borsa de treball de personal vinculat a la investigació d'aquest organisme (personal investigador júnior). Projectes del grup d'investigació de la Universitat Jaume I: INAM (Institut de Materials Avançats). Perfil 23PS01 postdocmeasure. [2023/7374]  
   
El Vicerectorat d'Investigació de la Universitat Jaume I, en virtut de les competències delegades per la rectora mitjançant Resolució de 24 de maig de 2022 (DOGV 9349, 27.05.2022), convoca una oferta pública per a la constitució d'una borsa de treball de personal vinculat a la investigació. Aquesta convocatòria s'ajustarà al que preveu el Reglament per a la contractació de personal investigador i personal tècnic o gestor de suport en tasques d'investigació i innovació de la Universitat Jaume I, aprovat pel Consell de Govern de 30 de març de 2023 (https://n9.cl/wqttg) i en les bases següents.  
  
Primera. Objecte i període  
1.1. Col·laborar en els projectes adscrits al grup d'investigació: INAM (Institut de Materials Avançats), amb funcions de personal investigador júnior, grup A, subgrup A1.  
Funcions:  
Es busca una persona experta en física de dispositius, especialitzada en mètodes avançats de caracterització elèctrica com espectroscòpia d'impedància o resposta transitòria en el temps amb experiència en modelatge i simulació elèctrica.  
La persona candidata s'encarregarà de programar les mesures òptiques i elèctriques de xarxes neuronals i sistemes neuromòrfics, de la realització de les mesures, de la planificació d'experiments i de la interpretació física dels resultats de les mesures.  
La persona candidata supervisarà directament, almenys a un doctorand i assessorarà la resta de membres del grup, participarà en discussions per consensuar els objectius del seu treball i supervisarà la seva activitat diària al laboratori. El seu treball serà supervisat directament pel professor Juan Bisquert.  
1.2. La durada prevista dels contractes serà de tres anys amb possibilitat de pròrroga fins als quatre anys.  
1.3. La retribució bruta mensual prevista per al contracte serà de 3.750 euros (sou base i part proporcional de pagues extres en 12 pagues que inclouran les pagues extraordinàries).  
1.4. En tot cas, la durada i la retribució dels contractes derivats de la utilització d'aquesta borsa estarà vinculada a la vigència del projecte i a la seua disponibilitat pressupostària  
1.5. S'estableix un període de prova d'acord amb la legislació laboral vigent.  
1.6. D'acord amb l'article 23 bis de la Llei 17/2022, de 5 de setembre, per la qual es modifica la Llei 14/2011, d'1 de juny, de la ciència, la tecnologia i la innovació, amb caràcter general es formalitzarà un contracte indefinit vinculat al finançament procedent del projecte d'investigació.  
  
Segona. Requisits  
Les persones que desitgen participar en aquesta convocatòria han de complir els requisits següents:  
Generals  
2.1. Tenir la nacionalitat espanyola o ser nacional d'un Estat membre de la Unió Europea o nacional d'aquells estats en què, en virtut de tractats internacionals formalitzats per la Comunitat Europea i ratificats per Espanya, s'aplique la lliure circulació de treballadors i treballadores, en els termes en què aquesta es troba definida en el Tractat constitutiu de la Comunitat Europea.  
També s'hi poden presentar aspirants amb nacionalitat diferent de la que s'ha especificat anteriorment, per a la qual cosa cal complir els requisits que estableix la normativa vigent. En aquest cas, la persona a qui s'adjudique el lloc de treball oferit ha d'acreditar almenys el permís de treball i de residència en el moment de la contractació.  
2.2. Haver complit setze anys i no haver arribat a l'edat legal de jubilació el dia en què finalitza el termini de presentació de sol·licituds.  
  
2.3. No patir malaltia ni estar afectada per limitació física o psíquica que siga incompatible amb l'exercici de les corresponents funcions.  
  
2.4. No haver sigut separada mitjançant expedient disciplinari del servei de qualsevol de les administracions públiques, ni trobar-se inhabilitada per a l'exercici de les funcions públiques. Les persones aspirants que no tinguen la nacionalitat espanyola han d'acreditar igualment no estar sotmeses a sanció disciplinària o condemna penal que impedisca, al seu estat, l'accés a la funció pública.  
  
Específics  
2.5. Estar en possessió de la titulació universitària de doctorat en Química o doctorat en Física o doctorat en Enginyeria de Materials, o en una àrea rellevant, similar o equivalent. En el cas de titulacions obtingudes a l'estranger, s'ha d'acreditar que s'està en possessió de la corresponent convalidació o de la credencial que acredite, si escau, l'homologació o la declaració d'equivalència de la titulació. Aquest requisit no s'aplica a les persones aspirants que hagen obtingut el reconeixement de la seua qualificació professional en l'àmbit de les professions regulades, a l'empara de les disposicions del dret comunitari. En el cas de les titulacions obtingudes a l'estranger que no es troben homologades i de què no se n'haja declarat l'equivalència o el reconeixement en finalitzar del termini de presentació de sol·licituds, aquest requisit es pot complir quan s'acredite haver iniciat la tramitació per a l'homologació, declaració d'equivalència o reconeixement, sempre que l'òrgan convocant presumisca que la titulació és equivalent a l'exigida en la convocatòria. El contracte es rescindirà si l'autoritat competent resol la denegació, i s'entén que hi ha denegació quan aquesta es condiciona al compliment de determinats requisits, mentre no es complisquen.  
  
Aquests requisits s'han de posseir el dia en què finalitze el termini de presentació de sol·licituds i mantenir-se fins al moment de la signatura del contracte de treball.  
Si en qualsevol moment posterior a l'aprovació de la llista de persones admeses i excloses, fins i tot després de finalitzar el procés selectiu, s'adverteix inexactitud o falsedat en les sol·licituds o en la documentació aportada per les persones interessades, es considerarà que aquesta circumstància no pot esmenar-se i es resoldrà amb l'exclusió de la sol·licitud del procediment.  
  
Tercera. Mèrits preferents  
Es requerirà experiència en:  
- En disseny del set-up de mesures opto/elèctriques i programació de mesures (Laview, Python), la realització de mesures elèctriques i optoelectròniques en domini de temps i de freqüència.  
- La realització de models físics amb equacions diferencials i la resolució numèrica de problemes en espai i temps, i la realització de simulacions de mesures amb Matlab.  
- La interpretació de mesures i la realització de models de camps aliats rellevants, com els que estudien fenòmens de transport, transistors, enginyeria elèctrica, electrònica, fotovoltaica, electroquímica.  
  
Es valorarà positivament:  
- Fluid en anglès.  
- Capacitat per a l'elaboració autònoma de manuscrits científics.  
  
- Capacitat de supervisió de doctorands.  
- Capacitat demostrada per assumir la propietat i la responsabilitat dels projectes  
- Excel·lent historial de publicacions.  
- Excel·lents habilitats interpersonals i de comunicació.  
- Experiència comprovada de treball en equip i habilitats de col·laboració eficients.  
  
Quarta. Sistema selectiu  
4.1. La comissió encarregada de la selecció valorarà els currículums de les persones aspirants d'acord amb el barem que figura en l'annex. La comissió podrà, si ho creu convenient, realitzar una prova a les persones aspirants. Aquesta prova és eliminatòria i pot ser teòrica i/o pràctica. Es puntuarà de 0 a 10 punts i caldrà obtenir-hi un mínim de 5 punts per a superar-la.  
4.2. La comissió avaluadora podrà declarar desert el procediment de selecció en el cas que, en valorar els mèrits i, si escau, realitzada la prova i l'entrevista, el perfil de les candidatures no s'ajuste a les necessitats del projecte. També pot establir una puntuació mínima necessària per a constituir la borsa de treball.  
4.3. La comissió avaluadora podrà declarar desert el procediment de selecció en el cas que, cap persona candidata haja assolit una puntuació mínima, sense incloure l'entrevista, de 40 punts en el total dels apartats del barem.  
4.4. El barem de l'annex, valorarà els aspectes recollits en la Carta Europea de l'Investigador, en el Codi de conducta per a la contractació de personal investigador i en el Codi de bones pràctiques en investigació i doctorat de la Universitat Jaume I.  
  
Cinquena. Comissió avaluadora  
5.1. La comissió avaluadora, que serà designada per aquest procés selectiu destinat a la contractació de personal vinculat a la investigació per al desenvolupament d'activitats d'R+D+I en projectes, contractes i convenis que donen suport a línies d'investigació de l'UJI, estarà integrada per tres membres.  
Totes les persones membres de la comissió avaluadora pertanyeran al col·lectiu de personal docent i investigador de l'UJI amb vinculació permanent i estaran en possessió de la titulació de doctorat.  
La comissió de selecció estarà composta per:  
1) Un vicerector o vicerectora o persona en qui delegue.  
2) Un dels investigadors o investigadores principals.  
3) Un membre a proposta del o dels investigadors o investigadores principals.  
Es designarà una comissió de selecció suplent, composta, així mateix, per tres membres.  
5.2. Per garantir la imparcialitat en el procés de selecció, els membres de la Comissió Avaluadora signaran una declaració d'absència de conflicte d'interessos (DACI), que s'adjuntarà a l'acta de constitució de la comissió, i formarà part de l'expedient administratiu.  
El model normalitzat es podrà descarregar a la següent adreça: https://n9.cl/nq0hd  
5.3. La comissió resoldrà tots els dubtes que puguen sorgir de l'aplicació d'aquestes normes, així com dels casos que no s'hi preveuen.  
  
El procediment d'actuació de la comissió s'ajustarà en tot moment al que es disposa en la Llei 40/2015, d'1 d'octubre, de règim jurídic del sector públic.  
5.4. Per a qualsevol aclariment sobre la convocatòria, les persones interessades poden dirigir-se a Juan Bisquert Mascarell, adreça electrònica: aojzvxtj@ddc.wa  
  
Sisena. Presentació de sol·licituds  
6.1 La convocatòria es publicarà en el Diari Oficial de la Generalitat Valenciana (DOGV) i en el Tauler d'Anuncis Oficial de la Universitat Jaume I (TAO-UJI), dins de la categoria «Convocatòries PI». El termini de presentació sol·licituds és de deu dies hàbils comptadors des de l'endemà de la publicació de la convocatòria en el DOGV.  
  
Les sol·licituds s'han de formalitzar a través del Registre Electrònic: https://www.uji.es/seu/info-adm/tao/ (busqueu per codi: 20322). Per a realitzar-la és necessari disposar d'un compte corporatiu de l'UJI, d'un certificat digital de signatura electrònica o del DNI electrònic. Les persones que no disposen d'un compte corporatiu de l'UJI l'han de registrar en el web de la Universitat: https://www.uji.es/ (Eines > IGLU Intranet).  
En la sol·licitud s'ha d'indicar:  
En l'apartat «Expose», literalment:  
«Que són certes les dades consignades en aquesta sol·licitud i que reunisc les condicions exigides per a l'ingrés en la funció pública i les especialment assenyalades en aquesta convocatòria.»  
En l'apartat «Sol·licite», literalment:  
«L'admissió en el procés selectiu per la constitució, pel sistema abreujat, d'una borsa de treball de personal vinculat a la investigació. Codi: 20863.  
Destinació: Servei de Recursos Humans.  
A la sol·licitud electrònica cal adjuntar un arxiu en format pdf dels documents següents:  
- Identificació (DNI, NIE, passaport...).  
- Titulació requerida en aquesta convocatòria i el certificat de notes corresponent.  
- La resta de documentació requerida en la convocatòria.  
- Curriculum vitae on s'indiquen els mèrits baremables de l'annex. En el currículum cal presentar la classificació dels mèrits segons els punts específics indicats en el barem.  
- Mèrits baremables correctament acreditats i justificats (no es baremen els mèrits no aportats i no justificats correctament en el termini de presentació de sol·licituds).  
6.2. No és necessari compulsar els documents que es presenten fotocopiats. La declaració jurada sobre l'autenticitat d'aquests i les dades que figuren en la instància són suficients, sense perjudici que, en qualsevol moment, la comissió o la Universitat puguen requerir les persones aspirants que acrediten la veracitat de les circumstàncies i dels documents aportats que hagen sigut objecte de valoració.  
  
6.3. Les persones aspirants que no posseïsquen la nacionalitat espanyola i tinguen dret a participar han de presentar fotocòpia del document que acredite la seua nacionalitat i, si escau, els documents que acrediten el vincle de parentiu i el fet de viure o estar a càrrec d'una persona nacional d'un altre estat amb qui tinga l'esmentat vincle. Així mateix, han de presentar declaració jurada o promesa de no estar separat o separada de dret del o de la cònjuge i, si escau, del fet que la persona aspirant viu a costa o a càrrec seus.  
  
Setena. Llista de persones admeses i resultat de la selecció  
7.1. En finalitzar el termini de presentació de sol·licituds, el Vicerectorat dictarà una resolució en què s'aprovarà la llista de persones admeses i excloses, així com la composició de la comissió avaluadora.  
7.2. Els successius anuncis relacionats amb aquesta convocatòria, els acords de la comissió avaluadora i el resultat d'aquest procés de selecció es publicaran en el TAO-UJI: https://www.uji.es/seu/info-adm/tao/  
  
Vuitena. Norma final  
Aquesta convocatòria, les bases i tots els actes administratius que se'n deriven, així com les actuacions de la comissió avaluadora, poden ser impugnats per part de les persones interessades en els casos i en la forma que estableix la Llei 39/2015, d'1 d'octubre, del procediment administratiu comú de les administracions públiques.  
Així mateix, l'Administració, si escau, pot revisar les resolucions de la comissió avaluadora d'acord amb l'esmentada norma.  
  
Contra aquesta resolució, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, pot interposar-se, amb caràcter potestatiu, recurs de reposició davant el mateix òrgan que l'haja dictada, en el termini d'un mes comptador des de l'endemà de la recepció d'aquesta notificació, o bé, directament, una demanda laboral davant els jutjats Socials de la ciutat de Castelló de la Plana, dins del termini de dos mesos des que s'haja d'entendre esgotada la via administrativa, llevat que s'interpose una acció derivada d'acomiadament o qualsevol altra subjecta a termini de caducitat, i en aquest cas el termini d'interposició de la demanda serà de vint dies hàbils, terminis que es comptaran des que s'haja produït l'acte o la notificació de la resolució impugnada o des que s'haja d'entendre esgotada la via administrativa en els altres casos. Tot això de conformitat amb el que es disposa en l'article 69 de la Llei 36/2011, de 10 d'octubre, reguladora de la jurisdicció social, en la redacció donada per la disposició final tercera de la Llei 39/2015, d'1 d'octubre, del procediment administratiu comú de les administracions públiques.  
  
Castelló de la Plana, 27 de juny de 2023.- La rectora, p. c. d. (R de 24 de maig de 2022; DOGV 9349, 27.05.2022), el vicerector d'Investigació: Jesús Lancis Sáez.  
  
   
  
ANNEX  
Barem  
  
A) Aportacions cientificotècniques del candidat/a relacionades amb el perfil de la plaça (fins a 45 punts).  
Es valoraran les aportacions científiques del candidat/a, la seva rellevància i contribució a la generació de coneixement, la generació d'idees i hipòtesis i els resultats aconseguits. Es valorarà la rellevància de les contribucions del candidat/a segons els següents punts:  
A1) Impacte global del treball científic i número total de cites. Indicar els resultats de la cerca personal en Google Scholar i/o Web of Science. Fins a 5 punts.  
A2) Articles publicats en revistes científiques, tenint en compte el prestigi i impacte de les revistes, (indicar el factor de impacte2). Fins a 20 punts  
A3) Altres publicacions científiques: articles en publicacions amb factor impacte <2, llibres o capítols de llibres científics i tècnics. Fins a 5 punts.  
A4) Treballs presentats a congressos. Fins a 3 punts  
A5) Obtenció de premis, així com mencions i distincions científiques o tecnològiques. Fins a 3 punts  
A6) Patents concedides o llicenciades. Fins a 3 punts  
A7) Les aportacions del candidat/a a la societat com ara activitats de desenvolupament tecnològic i d'innovació, les activitats de divulgació, la col·laboració amb la indústria, i amb entitats públiques i privades, així com amb altres usuaris finals de la investigació. Fins a 3 punts  
  
A8) Qualsevol altra aportació que permeta valorar la rellevància dels diferents aspectes de l'activitat investigadora desenvolupada. Fins a 3 punts  
B) Experiència en activitats professionals relacionades amb el perfil de la plaça: (fins a 10 punts).  
B1) Experiència en les tècniques científiques, de càlcul, mesura i programació, que es requereixen en el perfil i objecte de la convocatòria. Fins a 8 punts  
B2) Experiència en altres tècniques. Fins a 2 punts  
C) Mobilitat i internacionalització relacionades amb el perfil de la plaça (fins a 15 punts).  
Es valorarà la rellevància de les estades del candidat/a en centres de recerca diferents d'aquell on ha fet el doctorat:  
C1) Estades d'investigació (número de mesos) en centres d'investigació de prestigi d'Europa i els Estats Units d'Amèrica. Fins a 10 punts  
  
C2) Estades d'investigació (número de mesos) en altres centres de recerca. Fins a 2 punts  
C3) Les aportacions del candidat/a a les línies de treball dels centres i grups amb què ha treballat. Fins a 1 punts  
C4) La participació en accions de col·laboració relacionades amb programes i projectes internacionals, així com la implicació directa en aquests. Fins a 1 punts  
C5) La participació en activitats de docència i formació d'investigadors/es en universitats o centres d'investigació portades a terme durant les estades. Fins a 1 punts  
D) Formació relacionada amb el projecte i el perfil de la plaça. Fins a 5 punts.  
D1) Expedient acadèmic específic referit a les assignatures relacionades amb el perfil objecte del concurs. Fins a 2 punts.  
D2) Expedient acadèmic global. Fins a 2 punts.  
D3) Formació complementaria. Fins a 1 punts.  
Es tindrà en compte l'assistència a cursos, seminaris rebuts o impartits, degudament acreditats per centres o organismes oficials, amb el contingut relacionat amb l'objecte i perfil fixat a la convocatòria.  
  
E) Altres mèrits. Fins a 5 punts.  
Els idiomes i els coneixements d'informàtica s'avaluaran segons el nivell amb la puntuació següent: nivell bàsic (A, B): 1 punt; nivell mitjà (C1): 3 punts; nivell superior (C2): 5 punts.  
E1) Idiomes d'interès científic: anglès, francès o altres.  
E2) Valencià.  
E3) Coneixements d'informàtica.  
F) Entrevista. Fins a 20 punts.  
En cas que la comissió avaluadora ho crega convenient. Destinada a avaluar els coneixements de la persona candidata en relació amb les tasques per desenvolupar al projecte. La comissió avaluadora podrà establir una puntuació mínima per a realitzar les entrevistes. Per a facilitar l'entrevista, el candidat/a pot presentar juntament amb la resta de documentació una descripció narrativa de la seua carrera científica, indicant el protagonisme que ha tingut en les principals publicacions.  
  
Le persones candidates han de presentar els mèrits del seu currículum ordenats segons els items i subitems A-F indicats anteriorment.  
Serà possible aplicar coeficients correctors que mesuren l'adequació dels mèrits preferents al·legats al perfil de la plaça.  
  
Notes:  
No es baremaran els mèrits no aportats i no justificats correctament en el termini de presentació de sol·licituds.  
En cas d'empat, s'ordenarà primer per l'apartat A, B, C…